Temeljem članka 18., stavak 1., Zakona o udrugama („Narodne Novine“ broj 74/14, 70/17, 98/19 i 151/22), te članka 28. Statuta LAG-a Vuka-Dunav (14. prosinca 2022. godine), Upravni odbor LAG-a, dana 27. srpnja 2023. godine, donosi

**ODLUKA**

**o rezultatu administrativne kontrole projekata pristiglih na 8. LAG Natječaj za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“**

Članak 1.

Upravni odbor LAG-a Vuka-Dunav je na 62. Sjednici Upravnog odbora održanoj 27. srpnja 2023. godine jednoglasno donio Odluku o rezultatu administrativne kontrole projekata pristiglih na 8. LAG Natječaj za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.

Članak 2.

Odluka o rezultatu administrativne kontrole izdaje se za dva (2) Nositelja projekta zbog smanjenja broja bodova od strane Ocjenjivačkog odbora u odnosu na inicijalni broj bodova koji si je Nositelj sam dodijelio prilikom prijave na LAG Natječaj.

Odluka o rezultatu administrativne kontrole izdaje se za Nositelje projekta:

1. Općina Vladislavci, evidencijski broj prijavitelja T.O.2.2.1.-3/23-23, OIB: 17797796502, Kralja Tomislava 141, 31404 Vladislavci,
2. Općina Čepin, evidencijski broj prijavitelja T.O.2.2.1.-3/23-25, OIB: 64176613943, Kralja Zvonimira 105, 31431 Čepin.

Članak 3.

Ova Odluka stupa na snagu danom donošenja.

URBROJ: UO/23-46

U Antunovcu, 27. srpnja 2023. godine

Predsjednik Upravnog odbora

LAG-a Vuka - Dunav

Marjan Tomas